Villa Publii Fannii Synistoris
Villa Publii Fannii Synistoris est villa rustica Romana satis magna in antiquo pago Augusto Felici iuxta oppidum hodiernum Boscum Regalem sita, haud longe distans a Pompeiis ad septentrionem versus. Agnomen ab hodiernis datur quia satis constat P. Fannium Synistorem ibi habitavisse. Aedificium ab ignibus Vesuvii montis anno 79 oblitum est. Archaeologi in hac villa reppererunt picturas murales, quarum maior pars Novi Eboraci in Museo Artium Metropolitano ostentatur.